CELEX: 22001D0004
Language: mt
Date: 2001-01-31 00:00:00
Title: Deċiżjoni tal-kumitat konġunt taż-ŻEE Nru 4/2001 tal-31 ta' Jannar 2001 li temenda l-Anness IX (Servizzi Finanzjarji) għall-Ftehim taż-ŻEE

Avviż Legali Importanti

|

22001D0004

Official Journal L 066 , 08/03/2001 P. 0046 - 0046

		Deċiżjoni tal-kumitat konġunt taż-ŻEENru 4/2001tal-31 ta' Jannar 2001li temenda l-Anness IX (Servizzi Finanzjarji) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness IX għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 117/1999 tat-30 ta' Settembru 1999 [1];(2) Id-Direttiva 2000/26/KE tal-Parlament Ewropew u tal-Kunsill tas-16 ta' Mejju 2000 dwar l-approssimazzjoni tal-liġijiet ta' l-Istati Membri fir-rigward ta' assigurazzjoni kontra responsabbilità ċivili fir-rigward ta' l-użu ta' vetturi b'makna u li temenda d-Direttivi tal-Kunsill 73/239/KEE u 88/357/KEE (ir-Raba' Direttiva għall-assigurazzjoni tal-makni) [2] għandha tiġi inkorporata fil-Ftehim,IDDEĊIEDA KIF ĠEJ:Artikolu 1L-Anness IX għall-Ftehim għandu jiġi emendat kif ġej:1. Il-punt li ġej għandu jiġi mdaħħal wara l-punt 10 (it-Tielet Direttiva tal-Kunsill 90/232/KEE):"10a. 32000 L 0026: Id-Direttiva 2000/26/KE tal-Parlament Ewropew u tal-Kunsill tas-16 ta' Mejju 2000 dwar l-approsimazzjoni tal-liġijiet ta' l-Istati Membri fir-rigward ta' assigurazzjoni kontra responsabbilità ċivili fir-rigward ta' l-użu ta' vetturi b'makna u li temenda d-Direttivi tal-Kunsill 73/239/KEE u 88/357/KEE (ir-Raba' Direttiva ta' l-assigurazzjoni tal-makni) (ĠU L 181, ta' l-20.7.2000, p. 65)."2. L-inċiż li ġej għandu jiġi miżjud fil-punt 2 (l-Ewwel Direttiva tal-Kunsill 73/239/KEE) u l-punt 7 (it-Tieni Direttiva tal-Kunsill 88/357/KEE):"- 32000 L 0026: Id-Direttiva 2000/26/KE tal-Parlament Ewropew u tal-Kunsill tas-16 ta' Mejju 2000 (ĠU L 181, ta' l-20.7.2000, p. 65)."Artikolu 2It-testi tad-Direttiva 2000/26/KE tal-Parlament Ewropew u tal-Kunsill fil-lingwa Islandiża u f'dik Norveġiża, li għandhom jiġu ppubblikati fis-Suppliment taż-ŻEE għall-Ġurnal Uffiċjali tal-Komunitajiet Ewropej, għandhom ikunu awtentiċi.Artikolu 3Din id-Deċiżjoni għandha tidħol fis-seħħ nhar l-1 ta' Frar 1998, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fil-31 ta' Jannar 2001.Għall-Kumitat Konġunt taż-ŻEEIl-PresidentP. Westerlund[1] ĠU L 325, tal-21.12.2000, p. 32.[2] ĠU L 181, ta' l-20.7.2000, p. 65.[3] Ħtiġiet kostituzzjonali indikati.--------------------------------------------------